钦定古今图书集成/明伦汇编/氏族典/第231卷 > 杨璿
## 钦定古今图书集成/明伦汇编/氏族典/第231卷 > 杨璿

按《无锡县志》：“璿字叔玑，正统四年进士。授户部主事，
迁山西右参政，进陕西右布政使，拜户部侍郎，寻改
右副都御史，抚治荆襄流民，巡视直隶永平、山海、居
庸诸边。盗起房竹县，璿发兵俘获数千人，歼其渠魁，
移抚河南，卒官。性耿介，交不苟合，事必求其是，不择
利害为趋舍。中岁有退志，自号宜闲。”